open-index/open-wikipedia-markdown huggingface dataset:
Պիլիգրիմ (թատրոն)

**Պիլիգրիմ** (), տիկնիկային թատրոն Տոլյատիում։ Հիմնադիրը Կույբիշևսկի տիկնիկային թատրոնի գլխավոր ռեժիսոր, Ռուսաստանի վաստակավոր արտիստ Ռոման Ռենցն է։

## Պատմություն
Պրոֆեսիոնալ տիկնիկային թատրոնը ստեղծվել է Տոլյատիում, 1973 թվականին։ Նախաձեռնողը Կույբիշևսկի տիկնիկային թատրոնի գլխավոր ռեժիսոր, Ռուսաստանի ժողովրդական արտիստ Ռոման Ռենցն էր։ Ռոման Ռենցը Օմսկից, Օրենբուրգից, Կույբիշևից և Սարատովից հրավիրել էր դերասաններ և մասնագետներ։ 1973 թվականի հոկտեմբերի 25-ին տեղի ունեցավ թատրոնի առաջնախաղը` ռեժիսոր-տիկնիկավար Սավելի Ուրալովի «Դու ինձ համար» ներկայացմամբ (ըստ Հենրիխ Սապգիրի պիեսի)։ Թատրոնի առաջնախաղից միայն 10 տարի անց է թատրոնն ունեցել սեփական շենքը։ Այդ տարիներին ներկայացումները բեմադրվում էին դպրոցներում, մանկապարտեզներում, մշակույթի տներում։ Միայն 1983 թվականին թատրոնն ունեցավ սեփական տարածք, որտեղ սկզբում եղել է մշակույթի տուն։ Թատրոնն այդ վայրում է գտնվում մինչև օրս։ Այդ շինությունը ստեղծվել է Սերգեյ Օբրազցովի միջնորդության շնորհիվ, որը լավ ծանոթ էր «Պիլիգրիմ» թատերախմբի այդ ժամանակվա շատ անդամների հետ։ 1984 թվականին նա այցելել է թատրոն և այնտեղ անցկացրել ստեղծագործական հանդիպումներ։ Թատրոնի առաջին գեղարվեստական ղեկավարն էր Սավելի Ռոմանովիչ Ուրալովը, ով այդ տարիներին սովորել է Սերգեյ Օբրազցովի մոտ։ Իր ներկայացումներից երկուսը մինչև օրս էլ Պիլիգրիմի բեմ են բարձրացվում։ Ուրալովի հեռանալուց հետո թատրոնի հաջորդ գեղարվեստական ղեկավարն է դարձել Ալեքսանդր Ռազենգարտենը (1980 թվական)։ Նրա ժամանակ թատրոնը շրջագայել է ՌԴ-ի տարբեր քաղաքներով։ Նրա «Այդ ո՞ւր, ձիուկ» ներկայացումը ներկայացվել է բուլղարական դրամայի փառատոնին։ 1988 թվականին մանկական թատրոնների 70-ամյակին նվիրված ռուսական փառատոնին Պիլիգրիմը «Աղվեսը, նապաստակը և աքլորը» ներկայացումով եղել է Ռուսաստանի 12 լավագույն թատրոններում։ Միայն Ռազենգարդենում ներկայացվել է 15 ներկայացում։ 1991 թվականին թատրոնը քաղաքի ղեկավարության հետ անցավ պայմանագրային հարաբերությունների և ստացավ քաղաքային թատրոնի կարգավիճակ։ Այսօր թատրոնի գլխավոր ռեժիսորը Յանինա Դրեյլիխն է։ Թատրոնի երկու դերասանուհիներ ունեն Ռուսաստանի վաստակավոր արիտիստների կոչումներ։

## Գործունեություն
30 տարիների ընթացքում թատրոնն ունեցել է շուրջ 90 ներկայացում, շրջագայել է Ռուսաստանի շատ քաղաքներով։ Թատրոնի ներկայիս խաղացանկում կա տարբեր նախասիրությունների 16 ներկայացում։ Ամեն օր թատրոնում բեմադրվում է ներկայացում` հաշվի չառնելով դեկորացիաների և տիկնիկների պատրաստման դժվարությունները։ Հիմնական բեմում հանգստյան օրերին ներկայացվում է երկու ներկայացում։ Ավտոզավոդսկի և Կոմսոսմոլսկի շրջանների քաղաքներում պարբերաբար անց են կացվում արտագնա ներկայացումներ։ 2007 թվականի ամռան սկզբին Պիլիգրիմում կայացավ Պովոլոժյայի տիկնիկային թատրոնի առաջին փառատոնը, որտեղ ներկայացել են Կազանի, Ուֆայի, Նաբերեժնի Չելնովի, Կիրովի, Ուլյանովսկի, Սամարայի, Պենզայի, Իոշկար-Օլիի և Սարանսկայի թատրոնները։

## Շենք
Թատրոնի շենք վերանորոգվել է 2007 թվականին։ Այն ունի քաղաքի պատմության և ճարտարապետության հուշարձանի կարգավիճակ։ Նախատեսված էր, որ 2008 թվականին կմշակվեր և 2009 թվականին կիրականանար շենքի լրացուցիչ մասի շինարարությունը, որով թատրոնի տարածքը տեսականորեն կընդլայնվեր։

## Ծանոթագրություններ

## Արտաքին հղումներ
* Օլգա Կոնդյուլովա 

Կատեգորիա:1973 հիմնադրումներ Ռուսաստանում
Կատեգորիա:Ռուսաստանի թատրոններ
Նիկոլայ Պավլով

**Նիկոլայ Վիկտորի Պավլով** (, ), ռուս դիվանագետ։

## Կենսագրություն
Միջնակարգ դպրոցն ավարտելուց հետո ուսանողների առաջին խմբի հետ ուղարկվել է Ուլան Բատորի համալսարան։
1973 թվականին ավարտել է Մոսկվայի պետական համալսարանին կից Ասիայի և Աֆրիկայի երկրների ինստիտուտը։

1979 թվականից անցել է դիվանագիտական աշխատանքի։

* 1979-1992 թվականներին աշխատել է Մոնղոլիայի դեսպանությունում։
* 1996 թվականի մայիսի 31-ից մինչև 1999 թվականի հոկտեմբերի 18-ը եղել է Մոնղոլիայում Ռուսաստանի արտակարգ և լիազոր դեսպանը։
* 2002 թվականի փետրվարից մինչև 2004 թվականի նոյեմբերը Սիբիրի դաշնային շրջանում եղել է Ռուսաստանի ԱԳՆ ներկայացուցիչը, նաև եղել է հատուկ հանձնարարությամբ դեսպան։
* 2005 թվականի մարտի 24-ից 2009 թվականի հուլիսի 8-ը եղել է Հայաստանում Ռուսաստանի Դաշնության արտակարգ և լիազոր դեսպանը։

## Ընտանիք
Ամուսնացած է, ունի երկու որդի։

## Դիվանագիտական աստիճան
* Երկրորդ աստիճանի արտակարգ և լիազոր դեսպանորդ (1995 թվականի դեկտեմբերի 10)
* Առաջին աստիճանի արտակարգ և լիազոր դեսպանորդ (1997 թվականի նոյեմբերի 7)
* Արտակարգ և լիազոր դեսպանորդ (2004 թվականի օգոստոսի 20)

## Ծանոթագրություններ

## Արտաքին հղումներ
* Հայաստանում Ռուսաստանի նորանշանակ արտակարգ և լիազոր դեսպանը իր հավատարմագրերն է հանձնել ՀՀ Նախագահին

Կատեգորիա:Ռուս դիվանագետներ
Կատեգորիա:Հայաստանում Ռուսաստանի դեսպաններ
Ընտանի սագ

մինի|Ընտանի սագ
**Ընտանի սագ**՝ ընտանի ջրլող թռչուն, որն առաջացել է մոխրագույն սագից (Anser anser)։ Ինչպես կանոն, ընտանի սագը չի կարող թռչել։
Ընտանի սագերն ավելի շատ են, քան վայրիները և հիմնականում սպիտակ գույնի են։ Բուծվում է մսի, ճարպի, փետուրների և լյարդի համար։ Ընտանի սագերը տարվա մեջ 15-30 ձու են ածում, որոնցից 10-14-ի վրա էգը թուխս է նստում։ 28-30 օրից ձվերից դուրս են գալիս ճուտիկներ։.

## Ծագումը
Ընտանի սագերը ծագում են վայրի մոխրագույն սագից (A. anser)

## Ծանոթագրություններ

Կատեգորիա:Գյուղատնտեսական կենդանիներ
Կատեգորիա:Ընտանի կենդանիներ
Էմմա Պետրոսյան (երգչուհի)

**Էմմա Ալբերտի Պետրոսյան** (), հայ երգչուհի։ Հայաստանի վաստակավոր արտիստ (2017)։

Երգիչ, դերասան Արամոյի կինն է։

## Կենսագրություն
Էմմա Պետրոսյանը ծնվել է 1965 թվականին Երևանում։ Սովորել է Երևանի Նար-Դոսի անվան թիվ 14-րդ միջնակարգ և Երևանի Ալեքսանդր Սպենդիարյանի անվան երաժշտական մասնագիտական դպրոցներում, այնուհետև` Ռոմանոս Մելիքյանի անվան երաժշտական ուսումնարանում, 1985-1989 թվականներին՝ Երևանի Կոմիտասի անվան պետական կոնսերվատորիայի ջութակի բաժնում։ 1989 թվականից աշխատել է Հայաստանի ազգային ռադիոյի սիմֆոնիկ նվագախմբում։ Հայաստանի Երգի պետական թատրոնի առաջին սերնդի ներկայացուցիչներից է։ Համերգներով հանդես է եկել Հայաստանում և արտերկրում, 2014 և 2015 թվականներին մենահամերգով հանդես է եկել Հայաստանի պետական կամերային նվագախմբի հետ։ 1998 թվականից դասավանդում է Երևանի Կոմիտասի անվան պետական կոնսերվատորիայի ջազ-վոկալ բաժնում, 2009 թվականից` դոցենտ։

## Ձայնասկավառակներ

## Ծանոթագրություններ

## Արտաքին հղումներ
* Չեմ տեղավորվում ընդհանուր հարմոնիայի մեջ կամ ինձ չեն տեղավորում այդ միջավայրում. Էմմա Պետրոսյանը` մեր երգարվեստի մասին
* Հարցազրույց երգչուհի Էմմա Պետրոսյանի հետ

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայաստանի վաստակավոր արտիստներ
Կատեգորիա:Հայ երգչուհիներ
Կատեգորիա:Ռոմանոս Մելիքյանի անվան պետական երաժշտական քոլեջի շրջանավարտներ
Ջեսիկա դե Գոու

**Ջեսիկա դե Գոու** (, ), ավստրալիացի դերասանուհի։ Հայտնի է «Նետ» հեռուստասերիալում իր կատարած Հելենա Բերտինելի/Որսորդուհու դերով, ինչպես նաև NBC-ի «Դրակուլա» հեռուստասերիալի Մինա Մյուրեյի և WGN-ի «Ընդհատակ» հեռուստասերիալի Էլիզաբեթ Հոուքսի դերերով։

## Վաղ կյանք
Ջեսիկան մեծացել է Լեսմուրդիում՝ Արևմտյան Ավստրալիայի Պերթ քաղաքի արևելյան արվարձանում և հաճախել է Լեսմունդիի ավագ դպրոց։ Նա հայտնվել է The Sleepover Club հեռուստասերիալի մի էպիզոդում, ինչպես նաև կարճամետրաժ ֆիլմում։ 2010 թվականին Ջեսիկան 22 տարեկանում ավարտել է Քարթին համալսարանը՝ արվեստի բակալավրի աստիճան։ Նա նույն տարում նկարահանվել է նաև մեկ այլ կարճամետրաժ ֆիլմում։

[մինի|Ջեսիկա դե Գոուն «[Նետ (հեռուստասերիալ)|Նետ» հեռուստասերիալում Հելենա Բերտինելի դերով]]

## Կարիերա
Ջեսիկան տեղափոխվել է Սիդնեյ, որպեսզի ավելի մեծ հնարավորություններ ունենա դերասանական կարիերայով զբաղվելու համար։ Նա նկարահանվել է մի շարք հեռուստասերիալներում հիմնականում հյուրի դերով։ 2012 թվականին նա «Քեյթ և Քիմդրելա» ֆիլմում մարմնավորել է Իզաբելային, ով Քեյթի և Քիմի սպասուհին է։ Ավելի ուշ նա տեղափոխվել է Լոս Անջելես և «Նետ» արկածային հեռուստասերիալում կատարել Հելենա Բերտինելի/Որսորդուհու կրկնվող դերը։ 2013 թվականին դե Գոուն Մինա Մյուրայի դերով նկարահանվել է NBC-ի «Դրակուլա» հեռուստասերիալում, որտեղ իր խաղընկերներն են եղել Ջոնաթան Ռիս Մայերսը և Օլիվեր Ջեքսոն-Քոենը։ Շարքը ներառել է ընդամենը 10 էպիզոդ և NBC-ն 2014 թվականի մայիսի 9-ին հայտարարել է, որ ցուցադրությունն այլևս չի շարունակվի։ Ջեսիկան «Ընդհատակ» հեռուստասերիալում մարմնավորում է  աբոլիցիոնիստ Էլիզաբեթ Հոուքսին։

## Անձնական կյանք
Ջեսիկա դե Գոուն և Օլիվեր Ջեքսոն-Քոենը սկսել են հանդիպել 2013 թվականին՝ «Դրակուլա» հեռուստասերիալում նկարահանվելու ընթացքում։

## Ֆիլմագրություն

## Ծանոթագրություններ

## Արտաքին հղումներ
*

Կատեգորիա:Ավստրալիացի դերասանուհիներ
Կատեգորիա:Ավստրալիացի կինոդերասանուհիներ
Բրիջիտ Ֆոնդա

**Բրիջիտ Ջեյն Ֆոնդա** (, ), ամերիկացի դերասանուհի։

## Կենասագրություն
Բրիջիտը ծնվել է Կալիֆոռնիա նահանգի Լոս Անջելես քաղաքում, դերասանների ընտանիքում։ Նրա պապիկը՝ դերասան Հենրի Ֆոնդան, հայրը՝ դերասան Փիթեր Ֆոնդան, մորաքույրը՝ դերասան Ջեյն Ֆոնդան, մայրը՝ Սյուզան Ջեյն Բրյուերը, նկարչուհի էր։ Նրա ծնողները բաժանվել էին, և նրա հայրը երկրորդ անգամ ամուսնացել էր Պորցի Րեբեկկե Կրոկոտի հետ՝ գրող և սցենարիստ Թոհմասա Մակգուենայի նախկին կնոջ։ Երկրորդ հարսանիքից հետո Բրիջիտը և նրա եղբայրը՝ Ջասթինը, քիչ էին շփվում հոր և նրա ընտանիքի հետ։

### Գործունեություն
Բրիջիտը առաջին անգամ հայտնվել է էկրանին հոր «Անհոգ հեծյալը» ֆիլմում։ Երկրորդ դերում եղել է դեր առանց խոսքի 1982 թվականի «Գործընկերներ» ֆիլմում։ Առաջին անգամ հայտնի է դարձել «Սկանադալ» ֆիլմում, որի գլխավոր դերը կատարել է Ջոն Հըրթը։
1990 թվականին դերասանուհին խաղացել է որպես լրագրողուհի «Կնքահայր» եռերգության երրորդ մասում։ Հետո մի քանի քիչ նկատելի դերեր թատրոնում ու կինոյում, Բրիջիթը խաղացել է գլխավոր դերը «Միայնակ սպիտակ կինը», վաստակել է դրական արձագանքներ քննադատների կողմից։
1997 թվականին Բրիջիթը կարող էր թռչել մեկ ինքնաթիռով ռեժիսոր Կվենտինոմ Տարանտինոնի հետ, որը առաջարկում է նրան իր դերը լողափի աղջկա դերը «Ջեկ Բրաուն»-ի հատվածում։ Նա նաև առաջարկել է գլխավոր դերը «Էլլի Մակբիլ» հեռուստատեսային սերիալում (որը ավելի ուշ բաժին է ընկել Քալիստա Ֆլոքհարթին), բայց նա հրաժարվել է, որոշելով կենտրոնանալ կինոյի կարիերային։

### Անձնական կյանք
2003 թվականի նոյեմբերի 29-ին Բրիջիտն ամուսնացել է կոմպոզիտոր Տենի Էլֆմանի հետ։ 2005 թվականի հունվարին ծնվել էր նրանց որդին ՝ Օլիվերը։ Հարսանիքից հետո Բրիջիթը ոչ մի անգամ չի հայտնվել էկրանին։

## Մրցանակներ և առաջադրումներ
### Առաջադրումներ
* 1990 — Ոսկե գլոբուս — Երկրորդ պլանի լավագույն դերասանուհի («Սկանդալը» ֆիլմում իր դերի համար)
* 1997 — Էմմի — Երկրորդ պլանի լավագույն դերասանուհի («Մթնշաղը» ֆիլմում իր դերի համար)
* 2002 — Ոսկե գլոբուս — Մինիսերիալների և հեռուստասերիալների լավագույն դերասանուհի («Արտասովոր երեխան» ֆիլմում իր դերի համար)

## Ծանոթագրություններ

## Գրականությունը
* 

## Արտաքին հղումներ
* 
* Բրիջիտ Ֆոնդա կայքում *TVGuide.com*
* Բրիջիտ Ֆոնդա կայքում *Notable Names Database*

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Նյու Յորքի համալսարանի շրջանավարտներ
Winger (երաժշտական խումբ)

**Winger** ` ամերիկյան հևի մետալ խումբ է։  AllMusic կայքի բնութագրմամբ մասնագիտացված է «ոճային փոփ մետալում, հասնելով Bon Jovi и Poison չարտերի բարձր հորիզոնականներին»։

Խումբը ստեղծվել է 1986 թվականին խմբի նախկին անդամ Էլիս Կուպերի և բասիստ Կիպ Ուինգերի կողմից։

Խմբի դեբյուտային ալբոմը կոչվել է *Winger* (1988), վաճառվել է միլիոնից ավելի օրինակով, մեծ հաշվով «Seventeen» հիթի և «Headed for a Heartbreak» բալլադի շնորհիվ։ Երկրորդ ալբոմի՝ *In the Heart of the Young* (1990) վաճառքը, որը նեռարում էր «Miles Away» հիթը նույնպես անցել է միլիոն օրինակի սահմանը։

## Կազմ
* Կիպ Ուինգեր՝ լիդ-վոկալ, բաս կիթառ, ստեղնաշարային դաշնամուր, դաշնամուր, ակուստիկ կիթառ
* Ռեբ Բիչ ()՝ սոլո և ռիթմ կիթառ, դաշնամուր, շրթային հարմոնիկա, բեկ վոկալ
* Ռոդ Մորգենստին  ()՝ հարվածային գործիքներ, բեկ վոկալ
* Ջոն Ռոթ  ()՝ ռիթմային և սոլո գիթար, բաս կիթառ, բեկ վոկալ
; **Նախկին անդամներ**
* Պոլ Թեյլոր՝ ստեղնավոր գործիքներ, դաշնամուր
* Ջենկ Էրոգլու ()՝ ստեղնավոր գործիքներ, ռիթմիկ գիթար

## Սկավառակագրություն

Ստուդիայի ալբոմներ
* *Winger*  (1988)
* *In the Heart of the Young*  (1990)
* *Pull*  (1993)
* *IV*   (2006)
* *Karma* (2009)
* *Better Days Comin’* (2014)

## Ծանոթագրություններ

## Արտաքին հղումներ
* 
** «Seventeen»
** «Miles Away»
** «Headed For A Heartbreak»
** «Midnight Driver Of A Love Machine» (2014)
* Winger  AllMusic կայքում

Կատեգորիա:Երաժշտական խմբեր այբբենական կարգով
Կատեգորիա:Քառյակներ
Կատեգորիա:1987 հիմնադրված երաժշտական խմբեր
Իվինդո

**Իվինդոն** (), գետ Գաբոնում և Կոնգոյի Հանրապետությունում։ Ամենախոշոր վտակը Օգուվեն է։ Այն հոսում է հյուսիս-արևելքից դեպի հարավ-արևմուտք։ Իվինդոյի վրա է գտնվում Մակոկու քաղաքը։ Գետաբերանում կան ջրվեժներ։ Իվինդոյի և Օգուվեի միացման վայրով անցնում  է երկաթուղային գիծ։ Գետի շուրջն ընկած տարածքի մեծ մասը ստացել է ազգային պարկի կարգավիճակ։

## Աշխարհագրական դիրքը

Իվինդոյի երկարությունը 500 կիլոմետր է։ Այն սկիզբ է առնում Գաբոնի հյուսիս-արևելքից՝ Կոնգոյի Հանրապետությանը սահմանակից հատվածից։ Իվինդոն թափվում է  Օգուվե գետը Կանկան քաղաքում։ Գետի ավազանը ծածկված է լայնատարած արևադարձային կուսական անտառներով։ Ստորին հոսանքի հատվածը մտնում է Իվինդո ազգային պարկի տարածքի մեջ, իսկ վերինը՝ Մինկեբե ազգային պարկի։ Մակոկու քաղաքից մի քանի կիլոմետր հեռավորության վրա՝ Լոա Լոա կայանում գետը թափվում է հարթավայրից՝ ձևավորելով բազմաթիվ գեղատեսիլ ջրվեժներ և կիրճեր։ Ջրի խտությունը միջինացված 778 սմ³: Լողավազանի տարածքը 59․000 կմ²։

## Վտակները

# Բոուինաջե
# Լիբումբա 
# Կարանգուա
# Մվունգ
# Ջադիե - գտնվում է Մեկամբո փոքր քաղաքի մոտ
# Ջուոա - գտնվում է Կոնգոյի Հանրապետության և Գաբոնի սահմանին
# Օուա

### Հետազոտություն

Վերը բերված վտակները առաջին անգամ հետազոտվել են 1998 թվականին։ Արշավախմբում էին՝ Քրիս Գայերը, Բրյուս Հեյսը, Լյուիս Լեսլին, Մերիլին Օլսենը, Ռիք Սիվերսան և Հոուվի Վոլքեն։ Խումբը հասավ Կոնգուե, Մինգոուլի և Լելեդեյ ջրվեժների մոտ։ Այս տարածաշրջանում տարածված են փղեր և այդ տեղանքին բնորոշ այլկաթնասուններ։

## Աղբյուրներ
* National Geographic. 2003. African Adventure Atlas Pg 24,72. led by Sean Fraser
* Lerique Jacques. 1983. Hydrographie-Hydrologie. in *Geographie et Cartographie du Gabon, Atlas Illustré* led by The Ministère de l'Education Nationale de la Republique Gabonaise. Pg 14-15. Paris, France: Edicef.

Կատեգորիա:Գաբոնի գետեր
Կատեգորիա:Կոնգոյի Հանրապետության գետեր
Անա Ալիսիա

**Անա Ալիսիա** (, ), Մեքսիկացի դերասանուհի։

## Կենսագրություն
Անա Ալիսիա Օրթիսը ծնվել է Մեխիկոյում, որտեղ հայրն ու մայրը աշխատում էին հագուստի արտադրության գործարանում։ Մանկության տարիներին Անայի ընտանիքը տեղափոխվել է Էլ Պասո (Տեխաս), իսկ հետագայում նա ստացել է Ուելսի Քոլեջում սովորելու կրթաթոշակ, սակայն չնայած դրան նա նախընտրեց ուսումնասիրել դերասանական վարպետություն Տեխասի համալսարանում։

1977 թվականին Անա Ալիսիան տեղափոխվեց Լոս Անջելես, որտեղ սկսել է իր հետագա կարիերան կինոյում և հեռուստատեսության մեջ։ Նա ստացել է մշտական դեր «Ռայանի հույսը» ցերեկային օճառային օպերայում։ Տասնհինգ ամիս շոուի նկարահանումներից հետո նա լքել է այն և սկսել նկարահանվել «Աստղային հածանավ.Գալակտիկա» և «Բակ Ռոջերսը 25-րդ դարում»։ 1981 թվականին նա հայտնվել է «Հելոուին 2» ֆիլմում։

Անա Ալիսիան առավել հայտնի է Մելիսա Ագրեթիի իր դերի համար, «Ֆելկոն Կրեստ» հեռուստասերիալում։ Նա նկարահանվել է այնտեղ 1982-1989 թվականներին։ 1989 թվականին «Ռոմերո» ֆիլմում Անան խաղացել է գլխավոր կանացի դերը, ինչից հետո հայտնվել է մի քանի հեռուստաֆիլմերում։ 1994 թվականին Անան ամուսնացավ և այժմ ունի երկու երեխա։

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի մեքսիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Դերասանուհիներ այբբենական կարգով
Կատեգորիա:Թատրոնի ամերիկացի դերասանուհիներ
Կատեգորիա:Մեքսիկացի դերասանուհիներ
Կատեգորիա:Մեքսիկացի հեռուստատեսային դերասանուհիներ
Մայրիկ (ֆիլմ, 2014)

**«Մայրիկ»** (), ռեժիսոր Քսավյե Դոլանի կանադական ֆիլմ, որը թողարկվել է 2014 թվականին։ Ֆիլմը ցուցադրվել է 2014 թվականի Կաննի կինոփառատոնի մրցութային ծրագրի շրջանակներում, որտեղ ստացել է ժյուրիի մրցանակ, ինչպես նաև ստացել է «Սեզար» մրցանակ լավագույն այլալեզու ֆիլմի համար։

## Սյուժե
Միայնակ մայր Դիանան վերցնում է իր որդի Սթիվին գիշերօթիկ դպրոցից։ Նա հույս ունի գտնել աշխատանք և իր որդու համար երազում է լավագույն ապագայի մասին։ Սթիվը իմպուլսիվ է և հակված է բռնության։ Երբ մայրը փորձում է իմանալ Սթիվից, թե որտեղից է նա վերցրել գումար՝ նվեր գնելու համար, Սթիվը հարձակվում է նրա վրա։ Օգնության է գալիս հարևանուհի Քայլան, որը խոսելու հետ խնդիրներ ունի։ Նրանք սկսում են շփվել, և ժամանակի հետ նրանց կյանքը հարթվում է։

## Դերերում
* Էնն Դորվալ — *Դիանա *
* Անտուան-Օլիվյե Փիլոն— *Սթիվ*
* Սյուզան Քլեման — *Քայլա*
* Պատրիկ Ուարդ — *Փոլ*
* Ալեքսանդր Գոյեթ — *Պատրիկ*

## Քննադատություն
Ֆիլմը ստացել է դրական կարծիքներ կինոքննադատների կողմից։ Rotten Tomatoes կայքում ֆիլմը ունի 92 % ռեյտինգ՝ հիմնված 106 կարծիքների վրա, միջին բալը 8-10 է։

## Մրցանակներ և առաջադրումներ
* 2014 — Կաննի կինոփառատոնի ժյուրիի մրցանակ (Քսավյե Դոլան)։
* 2014 — *Camerimage* օպերատորական վերպետության փառատոնի «Բրոնզե գորտ» մրցանակ (Անդրե Թյուրփեն)։
* 2014 — Ստոկհոլմի կինոփառատոնի «Հանդիսատեսի համակրանք» մրցանակ (Քսավյե Դոլան)։
* 2014 — «Արբանյակ» մրցանակ դերասանական հայտնության համար (Անտուան-Օլիվյե Փիլոն), ինչպես նաև առաջադրում երկու անվանակարգերում․ լավագույն միջազգային ֆիլմ, լավագույն դերասանուհի (Էնն Դորվալ)։
* 2014 — մրցանակ լավագույն հյուսիսամերիկյան ֆիլմի համար «Մութ գիշերներ» կինոփառատոնում, Տալինում (Քսավյե Դոլան)։
* 2015 — Կանադական կինոակադեմիայի 9 մրցանակ․ լավագույն ֆիլմ (Քսավյե Դոլան, Նենսի Գրանտ), ռեժիսուրա (Քսավյե Դոլան), օրիգինալ սցենար (Քսավյե Դոլան), տղամարդու դեր (Անտուան-Օլիվյե Փիլոն), կնոջ դեր (Էնն Դորվալ), լավագույն երկրորդ պլանի դերասանուհի (Սյուզան Քլեմանշ), օպերատորական աշխատանք (Անդրե Թյուրփեն), մոնտաժ (Քսավյե Դոլան), դիմահարդարում (Մայնա Միլիցա, Միշել Կոտե, Կոլետ Մարտել)։ Բացի դրանից, առաջադրվել է 4 անվանակարգերում․ նկարչի լավագույն աշխատանք (Կոլոմբ Ռաբի), հագուստներ (Քսավյե Դոլան), ձայն, ձայնային մոնտաժ։
* 2015 — «Սեզար» կինոմրցանակ լավագույն արտասահմանյան ֆիլմի համար (Քսավյե Դոլան)։
* 2015 — առաջադրում «Դավիդ դի Դոնաթելլո» լավագույն արտասահմանյան ֆիլմի համար (Քսավյե Դոլան)։
* 2015 — առաջադրում «Անկախ հոգի» մրցանակի լավագույն միջազգային ֆիլմի համար (Քսավյե Դոլան)։
* 2015 — առաջադրում «Լյումեր» մրցանակի լավագույն ֆրանսալեզու ֆիլմի համար (Քսավյե Դոլան)։
* 2016 — «Բոդիլ» մրցանակ լավագույն ոչ ամերիկյան ֆիլմի համար։ 
* 2016 — Արգենտինայի կինոքննադատների մրցանակի առաջադրում լավագույն արտասահմանյան ֆիլմի համար։

## Ծանոթագրություններ

## Արտաքին հղումներ
*  
* «Մայրիկ» Box Office Mojo կայքում

Կատեգորիա:2014 դրամա ֆիլմեր
Կատեգորիա:2014 ֆիլմեր
Կատեգորիա:«Սեզար» մրցանակի դափնեկիր ֆիլմեր
Կատեգորիա:Անգլերեն ֆիլմեր
Կատեգորիա:Կանադական դրամա ֆիլմեր
Կատեգորիա:Ֆիլմեր ընտանիքի մասին
Կատեգորիա:Ֆրանսերեն ֆիլմեր
Կատեգորիա:Ֆիլմեր դիսֆունկցիոնալ ընտանիքների մասին
Կատեգորիա:Ֆիլմեր մայր-որդի հարաբերությունների մասին
Կատեգորիա:2010-ականների կանադական ֆիլմեր
Կատեգորիա:2010-ականների ֆրանսերեն ֆիլմեր
The Queen Is Dead

**The Queen Is Dead**, բրիտանական The Smiths ինդի-փոփ խմբի երրորդ ստուդիական ալբոմը` թողարկված Մեծ Բրիտանիայում 1986 թվականի հունիսի 16-ին *Rough Trade Records* լեյբլի կողմից և նույն տարվա հունիսի 23-ին ԱՄՆ-ում *Sire Records* լեյբլի կողմից։

## Ալբոմի մասին
Սկավառակը հասել է Մեծ Բրիտանիայի երաժշտական վարկանշային աղյուսակի երկրորդ հորիզոնականին և մնացել նույն հորիզոնականում 22 շաբաթ շարունակ. հասել է մինչև 28-րդ հորիզոնական Կանադայում և 70-րդ հորիզոնական ամերիկյան *[[Billboard 200]]*-ում։ 90-ականների վերջին ալբոմը ստացել է ոսկե հավաստագրում ԱՄՆ-ում և վաճառվում է մինչև օրս։ Rolling Stone ամսագիրը ներառել է ալբոմը իր «Բոլոր ժամանակների 500 լավագույն ալբոմներ»-ի մեջ։ Այնտեղ ալբոմը զբաղեցնում էր 214-րդ հորիզոնականը։ New Musical Express-ը 2006 թվականին անվանել է ալբոմը երկրորդ հորիզոնականում է դասել բրիտանական լավագույն ալբոմների ցանկում, իսկ 2013 թվականին դասել է այն առաջին տեղում բոլոր ժամանակների 500 լավագույն ալբոմների ցանկում։ Q ամսագիրը երրորդ հորիզոնականում է դասել ալբոմը 80-ական թվականների լավագույն ալբոմների ցանկում։ Շապիկի վրա, որի հեղինակը Մորիսին է, պատկերված է Ալեն Դելոնը 1964 թվականին լույս տեսած *L'Insoumis* ֆիլմից։

## Երգացանկ
Մորիսիի բոլոր երգերի բառերն ու երաժշտությունը` բացի «Take Me Back to Dear Old Blighty»-ից, գրել են Էյ Ջեյ Միլսը, Ֆրեդ Գոդֆրին և Բենեթ Սկոթը։

## Ծանոթագրություններ

## Արտաքին հղումներ
* The Queen Is Dead-ը discogs.com-ում

Կատեգորիա:Բրիտանական երաժշտություն
Վրսար

**Վրսալ** (, ), քաղաք Խորվաթիայում։ Բնակչությունը ըստ 2001 թվականի մարդահամարի տվյալների կազմում է 1871 մարդ։

## Ընդհանուր տեղեկություններ
thumb|left|200px|Վրսար Նավահանգիստ
Վրսարը գտնվում է Պորեչից 10 կմ դեպի հարավ։

Հասնելով Վրսար` ցանակացած ավտոբուսով կարելի է հասնել Պորեչ։ Մոտակա օդանավակայանը գտնվում է Պուլա քաղաքում։

Քաղաքի շրջապատը գեղատեսիլ է։ Գծի երկայնքով տեղակայված են բազմաթիվ բարեր, սրճարաններ և հյուրանոցներ։ 
Կավերսադա հյուրանոցը գտնվում է քաղաքից 1.5 կմ հեռավարության վրա և արդեն մի քանի տասնամյակ է միջազգային զբոսաշրջության կենտրոններից է։

## Ստուգաբանություն
thumb|left|Վրսարի Հալեպյան եղևնիները
Քաղաքի անունը միջնադարյան փաստաթղթերում կարելի է հանդիպել տարբեր տարբերակներով (Ursaria, Ursarium, Vrsarium, Orsaria): Ամենայն հավանականությամբ այն ծագում է  «արջ» բառից։ Իտալական  անվանումը առաջացել է  բառից, սակայն Պիերո Կոպպոն 16-րդ դարում սխալմամբ այն կապել է Օրսինի բառի հետ։ Կա քաղաքի անվան մեկ այլ տարբերակ, համաձայն որի քաղաքը անվանվել է Urso արքեպիսկոպոսի պատվին։

## Բնակչություն
Վրսարի բնակչության էթնիկ կազմը դարեդար փոխվել է։ Ժամանակակից պատմությունը կարելի է վերագրել որպես իտալացիների զանգվածային մեկնում, որը տեղի է ունեցել Երկրորդ համաշխարհային պատերազմից հետո։ Հենց այդ ժամանակ գյուղի բնակիչները վերաբնակվել են Բրաչ կղզում։

## Տեսարժան վայրեր
* Քաղաքային նավահանգիստ
* Հռոմեական պահեստներ և գերեզմանատուն
* Սուրբ Գեորգի եկեղեցի
* Սուրբ Ֆոսկի եկեղեցի
thumb|Քանդակների այգի Վրսար քաղաքում
* Սուրբ Մարիամ Աստվածածնի բազիլիկա XII դար
* Հին քրիստոնեական եկեղեցի
* Սուրբ Մարտին ծխական եկեղեցի
* Անմարդաբնակ դղյակ
* Քաղաքային դարպասներ
* Փոքր քաղաքային դարպասներ
* Սուրբ Անտոնիա եկեղեցի
Օգոստոսին Վրսար քաղաքում անցկացվում է Քանդակների միջազգային օր։

## Բնություն
thumb|Վրսար կղզու շուրջը
Վրսարի շուրջ գտնվում է փոքր կղզիների գեղատեսիլ կղզեխումբը։

## Կլիմա
Վրսարի կլիման միջերկրածովյան է՝ մեղմ ձմեռներով և տաք ամառներով։ Ձմռանը միջին ջերմաստիճանը կազմում է +12&nbsp;°C, ձմռանը՝ +24&nbsp;°C:

## Հետաքրքիր փաստեր
Վենետիկում շատ տներ կառուցված են Վրսարի քարերով։ Խորվաթական շատ տաճարներ, պալատներ և տներ կառուցված են տեղական սպիտակ քարերով։

## Ծանոթագրություններ

## Արտաքին հղումներ
* Վրսար քաղաքի պաշտոնական կայք
* Քանդակների այգի Վրսար քաղաքում 
* Վրսար քաղաքի տարեկան ջերմաստիճանի գրաֆիկը 

Կատեգորիա:Խորվաթիայի իտալախոս տարածքային միավորներ
Կատեգորիա:Խորվաթիայի քաղաքներ
Կրասնոյարսկի երաժշտական թատրոն

**Կրասնոյարսկի երաժշտական թատրոն**, ստացիոնար ռեպերտուրային թատրոն։ Ներկայացումների բազմազանությունն իր մեջ ընդգրկում է մեծաթիվ ժանրեր, դասական օպերետայից մինչև ռոք-օպերա և մյուզիքլ։

## Պատմություն
1930 թվականին տեղի է ունեցել Կրասնոյարսկի երաժշտական կոմեդիայի թատրոնի բացման առաջին փորձը։ Գոյություն ունենալով երկու խաղաշրջան` 1932 թվականին թատրոնը կոսմոպոլիտիզմի կռվի ալիքի ներքո փակվել է։

1950 թվականին թատրոնը փակվել է։ Թատերախմբի մնացած մասը տեղափոխվել է Իրկուտսկ։

1959 թվականի փետրվարի 20-ին կայացավ քաղաքի պատմության մեջ Կրասնոյարսկի երաժշտական կոմեդիայի թատրոնի արդեն երրորդ պաշտոնական բացումը Երկաթուղային մշակույթի պալատում։ Առաջին տնօրենը եղել է Ն.Գ. Լյապունովը։ Գլխավոր ռեժիսորը եղել է Յա. Մ. Կորնբլիտը, գլխավոր երաժշտավար` Ս. Ն. Բեդերակ։ Առաջին բեմադրությունը Իսահակ Դունաևսկու «Ազատ քամին» է եղել։

1965 թվականին Կրասնոյարսկի երաժշտական կոմեդիայի թատրոնում ներկայացվել է ԽՍՀՄ-ում երկրորդ մյուզիքլը` Ֆրեդերիկա Լոուի «Իմ հիասքանչ լեդի»-ն։ Վերակառուցումից առաջ այն խաղացանկում նշանակվել է որպես օպերետ։ Այդ ժամանակ թատրոնում ներկայացվել էին այնպիսի ներկայացումներ ինչպիսիք են Իմրե Կալմանի «Մարիցա»-ն, Ֆրանց Լեգարայի «Գնչուական սերը» և «Ուրախ այրի»-ն, Ջերոմ Քերաի «Միսսիսիպիի ծաղիկ»-ը։

1981 թվականին թատրոնի շենքը վերականգման պատճառով փակվել է։ Թատերախումբը ստիպված էր տեղափոխվել կոմբայնաշինարարների մշակույթի Պալատ, որը ուներ փոքր բեմ և ավելի նեղ շինություններ։ Հենց կոմբայնաշինարարների ДК բեմում ներկայացվել են առաջին փորձարարական ռոք-օպերաները` Եվգենիա Լապեյկոի «Աղջիկը և մահը» և Լեոնիդ Վոլոխայի «Պրոմեթևս»։

1991 թվականին թատրոնը տեղափոխվեց նոր, վերակառուցված շենք Ռուսական ակադեմիայի արվեստի թղթակցի անդամ, Ռուսաստանի վաստակավոր ճարտարապետ, Կրասնոյարսկ քաղաքի հարգարժան քաղաքացի` Արեգ Դեմիրխանովի նախագծով։

2006 թվականին թատրոնում հայտնվեց Փոքր դահլիճը։

2008 թվականի հունիսին Կրասնոյարսկի պետական երաժշտական կոմեդիայի թատրոնը վերակազմավորվել է Կրասնոյարսկի երաժշտական թատրոն։

## Մրցանակներ
11-րդ միջազգային «Ոսկե դյուցազն» թատերական ֆորումում 4-րդ Արվեստի սլավոնական ֆորումի շրջանակներում Կրասնոյարսկի երաժշտական թատրոնը ստացել է ֆորումի գլխավոր մրցանակը` մեծ «Ոսկե դյուցազն» և դիպլոմ` «Արքայորդի» ներկայացման համար։

## Ծանոթագրություններ

## Արտաքին հղումներ
* Թատրոնի պաշտոնական կայք

Կատեգորիա:Երաժշտական թատրոններ
Կատեգորիա:Ռուսաստանի թատրոններ
Սախայի Պ. Ա. Օյունսկիի անվան ակադեմիական թատրոն

**Սախայի Պ. Ա. Օյունսկիի անվան ակադեմիական թատրոն** (), Սախա-Յակուտիայի Հանրապետության գլխավոր թատրոն, որը դրամատիկական ներկայացումներ է խաղում սախա լեզվով։

## Պատմություն
1920 թվականին Յակուտիայում ստեղծվել է թատրոն, որը կազմված էր երկու թատերախմբերից՝ ռուսական և յակուտական։ 1925 թվականին թատերախմբերը դարձան առանձին թատրոններ։ Հիմնադրման օրը համարվում է առաջին պրեմիերիայի օր, յակուտական գեղարվեստական գրականության հիմնադիրներից մեկի՝ Ն. Դ. Նեուստրոևայի «Куһаҕан тыын» (Չար ոգի) կատակերգություններից մեկը՝ հոկտեմբերի 17։

Թատրոնի առաջին տնօրենը եղել է բանաստեղծ և դրամատուրգ Անեմպոդիստ Սոֆրոնով Ալամպան։ Ռեժիսորը եղել է Դմիտրի Դմիտրիևիչ Բոլշևը՝ Վիլնյուսի ինքնուրույն գործող թատրոնի կազմակերպիչ։ Առաջին պրոֆեսիոնալ ռեժիսորը՝ Ս. Ա. Գրիգորևը, աշխատել է 1933—1958 թվականներին, Ռուսաստանի թատերական արվեստի համալսարանի սան։

1960—1970 թվականներին թատրոնը գլխավորել է Ֆեդոտ Պոտապովը։ Այդ տարիներին նա բեմադրել է իր դասական ներկայացումները։

1983-ից 2010 թվականներին գեղարվեստական ղեկավար և գլխավոր ռեժիսոր թատրոնում աշխատել է Անդրեյ Բորիսովը։

1934 թվականին թատրոնին տրվել է յակուտական բանաստեղծ, դրամատուրգ և Յակուտիայի պետական գործիչ Պլատոնա Օյունսկիի անվանումը

1990 թվականին թատրոնը պաշտոնապես վերանվանվել է Սախայի Պ. Ա. Օյունսկիի անվան ակադեմիական թատրոն։

1995 թվականին թատրոնը արժանացել է ակադեմիական կոչման և այժմ այն ստացել է Սախայի Պլատոն Ալեքսեևիչ Օյունսկիի անվան ակադեմիական թատրոն անվանումը։

## Խաղացանկ
* Ա. Կասոնի «Ծառը մահանում է կանգնած», ռեժիսոր՝ Վասիլի Ֆոմին։
* 1982՝ Չինգիզ Այթմատովի «Ցանկալի երկնագույն ամպ», ռեժիսոր՝ Անդրեյ Բորիսով։
* Շեքսպիրի «Լիր արքա», ռեժիսոր՝ Անդրեյ Բորիսով։

## Թատերախումբ
1936 թվականից թատրոնում աշխատում են պրոֆեսիոնալ դերասաններ, Յակուտիայի Ռուսաստանի թատերական արվեստի համալսարանի շրջանավարտներ։

## Ծանոթագրություններ

## Արտաքին հղումներ

Կատեգորիա:Ռուսաստանի թատրոններ
Յարոսլավլի կամերային թատրոն

**Յարոսլավլի կամերային թատրոն Վլադիմիր Վորոնցովի ղեկավարությամբ**, մասնավոր կամերային թատրոն Յարոսլավլում։

## Պատմություն
1999 թվականին Յարոսլավլում նախկին դերասան և բիզնեսմեն Յուրի Վակսմանը, Յարոսլավլի երիտասարդ հանդիսատեսների թատրոնի դերասան Վլադիմիր Գուսևը և ռեժիսոր ու մանկավարժ Վլադիմիր Վորոնցովը բեմադրեցին ամերիկյան դրամատուրգ Պիտեր Սուետի «Հարցազրույց» պիեսը։ Փորձեր անելու վայր չունենալու պատճառով նրանք փորձերը կատարել են «Դերասան» սրճարանում, որը պատկանում էր Յուրի Վակսմանին։ Բեմադրությունը հաջողություն է ունեցել Յարոսլավլում, իսկ 2008 թվականին, IV Մոսկովյան Միջազգային «Դերասան XX դարի վերջում» թատերա-հեռուստատեսային փառատոնի ժամանակ (կազմակերպված «Դիմակներ» ֆոնդի կողմից) չորս անվանակարգերում պարգևատրվել է զմրուխտե մրցանակով՝ լավագույն ներկայացման համար, լավագույն ռեժիսուրայի և երկու տղամարդկանց դերերի համար։

Շուտով թատրոնը ունեցավ սեփական բեմահարթակ՝ նախկին «Արս» կինոթատրոնի շենքը։

Մինչև թատրոնի գոյություն ունենալը այնտեղ անցկացվել է 4 միջազգային թատերական փառատոն (այդ թվում «Ոսկե կտուր փառատոնը»), որտեղ մասնակցել են ավելի քան 30 մասնագիտացված թատրոններ։ Թատրոնը հյուրախաղերի է մեկնում Սանկտ Պետերբուրգ և Մոսկվա։

## Թատերախումբ
* Գեորգի Էլնատանով - Ռուսաստանի ժողովրդական դերասան
* Վիկտոր Գրիգորյուկ - Ռուսաստանի վաստակավոր դերասան
* Պյոտր Ռաբչեվսկի - Ռուսաստանի վաստակավոր դերասան
* Վլադիմիր Գուսև - Ռուսաստանի վաստակավոր դերասան

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Ռուսաստանի թատրոններ
Բայուն կատու

մինի|Բայուն կատու
**Բայուն կատու** (), ռուսական հրաշապատումների կերպար, հսկա մարդակեր կատու, որն օժտված է կախարդական ձայնով։ Նա զրուցում և քնեցնում է իր հեքիաթներով իրեն մոտեցած ճամփորդներին, և նրանց, ովքեր չեն կարողանում դիմակայել իր կախարդանքին և ովքեր պատրաստ չէին իր հետ կռվին, մարդակեր կատուն անխնա սպանում է։ Բայց նա, ով կկարողանա ձեռք բերել կատվին կգտնի փրկություն բոլոր հիվանդություններից. Բայունի հեքիաթները բուժիչ են։   

«Բայուն» բառը նշանակում է «շաղակրատ, հեքիաթասաց, հռետոր» «баять» բայից, որը նշանակում է «պատմել, խոսել»։ Հեքիաթներում պատմվում է այն մասին, որ Բայունը նստած է լինում բարձր, սովորաբար երկաթե հաստ ձողի վրա։ Նա ապրում է հեռավոր երկրներում, հեռավոր թագավորությունում, կամ անկերդան, մահացած անտառում, որտեղ չկան թռչուններ և կենդանիներ։ Գեղեցկուհի Վասիլիսայի մասին հեքիաթներից մեկում Բայուն կատուն ապրում էր Բաբա Յագայի հետ։

Գոյություն ունեն շատ հեքիաթներ, որտեղ գործող գլխավոր հերոսին տալիս են հանձնարարություն բռնել կատվին, որպես կանոն, այսպիսի հանձնարանություն տալիս էին բարի երիտասարդին սպանելու նպատակով։ Այս հեքիաթային արարածի հետ հանդիպումը սպառնում է անխուսափելի մահով։ Կախարդական կատվին բռնելու համար Իվան արքայորդին հագնում է երկաթե սաղավարտ և երկաթե ձեռնոցներ։ Հաղթելով և բռնելով կենդանուն` Իվան արքայորդին նրան տանում է պալատ` իր հոր մոտ։ Այնտեղ հաղթված կատուն սկսում է ծառայել արքային` հեքիաթներ պատմելով և հանգստացնող բառերով բուժելով։

Կախարդական կատվի կերպարը շատ տարածված էր ռուսական ժողովրդական հեքիաթներում։ Հավանական է, որ Ա. Ս. Պուշկինը հենց այդ հեքիաթներից է վերցրել գիտնական կատվի կերպարը «Ռուսլան և Լյուդմիլա» պոեմում։

## Ծանոթագրություններ

Կատեգորիա:Դիցաբանական կերպարներ այբբենական կարգով
Կատեգորիա:Կերպարներ այբբենական կարգով
Կատեգորիա:Հորինված կատուներ
FTISLAND (երաժշտական խումբ)

**FTISLAND** [ˈɛf ˈtiː ˈaɪ̯lənd]; ()՝ հարավկորեական ռոք խումբ է, որը ստեղծվել է FNC Entertainment Agency գործակալության կողմից։ Խումբը կազմված է 5 մասնակիցներից։ FTISLAND անվանումը՝ Five Treasure Island () բառակապակցության կրճատ տարբերակն է։  Խմբի դեբյուտային ալբոմը՝ Cheerful Sensibility, դարձել էր 2007 թվականի Հարավային Կորեայում  ամենավաճառված 6-րդ ալբոմը։ Իսկ դեբյուտային երգը՝ Lovesick, գլխավորել է կորեական փոփ-չարտերը 6 շաբաթ անընդմեջ։  FTISLAND-ը նաև միակ տղամարդկանց խումբն է, որը գլխավորում էր ճապոնական  Oricon Daily Chart-ը։

## Ֆան-ակումբ
Պաշտոնական ֆան-ակումբ FTISLAND — Primadonna (: Խմբի պաշտոնական գույնը՝ վառ դեղին։

## Կազմ

### Նախկին անդամներ

## Ծանոթագրություններ

Կատեգորիա:2007 հիմնադրված երաժշտական խմբեր
Կատեգորիա:Երաժշտական խմբեր այբբենական կարգով
Կատեգորիա:Կվինտետներ
Կատեգորիա:Քեյ փոփ երաժշտական խմբեր
I.O.I (երաժշտական խումբ)

**I.O.I** ( նաև հայտնի է  **IOI** կամ **Ideal Of Idol**)՝ հարավկորեական գյորլ-խումբ, ստեղծվել է 2016 թվականին։ Խմբում կա 11 մասնակից՝ Հայոնը, Չոնյին, Սեջոնը, Չեյոնը, Ջուն, Սոհեն, Յոնջոնը, Յուջոնը, Մինըն, Դոյոնը, Սոմին։ Առաջնելույթը տեղի է ունեցել  2016 թվականի մայիսի 4-ին,  Chrysalis մինի-ալբոմով։

## Կարիերա
**2016 թվականի մայիս։ Chrysalis առաջնելույթ**

I.O.I -ի առաջնելույթը կայացել է մայիսի 4-ին  Chrysalis մինի-ալբոմով և «Dream Girls» երգով։ Հաջորդ օրը նրանք հյուրընկալվեցին M! Countdown տաղավարում, ինչպես նաև ներկայացրեցին «Knock Knock Knock» կոմպոզիցիան։

Հունիսի 7-ին տեղեկացրեցին, որ Սեջոնը և Մինան վերադարձել են Jellyfish Entertainment, պատրաստվելու  Gugudan խմբի դեբյուտին։

**2016 թվականի օգոստոս։ «Whatta Man», «Hand in Hand»**

Հունիսի 10-ին YMC Entertainment-ի ներկայացուցիչները հայտնել են, որ Նայոնը, Չոնհան, Ջուն, Սոհեն, Յուջոնը, Դոյոնը և Սոմին հանդես են գալու ինչպես սաբ-յունիթ I.O.I, երկրորդ ռելիզով։ Հունիսի 20-ին խումբը ավարտեց տեսահոլովակի նկարահանումը և սկսեց նախապատրաստվել գալիք համերգին։
մինի|աջից|2016 թվական
Օգոստոսի 9-ին թողարկվել է «Whatta Man», իսկ օգոստոսի 15-ին՝ «Hand in Hand» երգերը։

**2016 թվականի օգոստոս:Miss Me?**

Հոկտեմբերի 1-ին գովազդվել  էր նոր մինի-ալբոմի անվանումը՝ Miss Me?: Հոկտեմբերի 26-ին նրանք առաջին անգամ արժանացել են  Show Champion մրցանակին։

### 2017 թվականի հունվար։
2017 թվականի հունվարի 17-ին YMC գովազդել է, որ խմբի վերջին  սինգլը կլինի «Downpour», որի հեղինակը Seventeen-ից Ուջին է։
մինի|ձախից|2016 թվականի դեկտեմբեր
2017 թվականի հունվարի 17-ին YMC հայտարարել է որ խմբի վերջին սինգլը կդառնա «Downpour» բալլադը, որը գրել է Seventeen-ից Ուջին։ Ստեղծագործությունը ընտրվել է խմբի բոլոր անդամների կողմից։ Երգի և տեսահոլովակի թողարկումը կայացել է հաջորդ օրվա կես գիշերին։ հունվարի 20-ից 22-ը  I.O.I  համերգներ է ունեցել *Jangchung Gymnasium,* որտեղ 2016 թվականի մայիսին տեղի է ունեցել նրանց դեպյուտային շոուքեյսը։ Խմբի վերջին համատեղ գործունեությունը դարձել է դպրոցական *Elite  բրենդի*   ֆոտոսեսիան։ Խումբը պաշտոնապես դադարեցրել է իր գործունեությունը հունվարի 29-ին, իսկ հունվարի 31-ին փակվել են նրանց ֆան ակումբը։ Նույն օրը հայտարարվել է որ նրանց վերջին սինգը հաղթել է  *Inkigayo-*ում։

## Մասնակիցներ

## Համերգներ
* Time Slip – I.O.I (2017)

## Ծանոթագրություններ

Կատեգորիա:2016 հիմնադրված երաժշտական խմբեր
Կատեգորիա:Երաժշտական խմբեր այբբենական կարգով
Կատեգորիա:Քեյ փոփ երաժշտական խմբեր
Մարի Աջամի

**Մարի Աջամի**  (, ), քրիստոնյա, արաբալեզու կին գրող, ֆեմինիստ։

Մարի Աջամին իր վաղ և որպես անհատ ձևավորման տարիները անց է կացրել Դամասկոսում, որտեղ նա ստացել է կրթություն իռլանդական և ռուսական միսիոներական դպրոցներում։ 1906 թվականից բուժքույրություն է սովորել  Բեյրութի Ամերիկյան համալսարանի ինտերնատում։ Վախենալով հետապնդումներից նա գրել է հաճախ որպես գրական կեղծանուն օգտագործելով մոր անունը՝ Լայլա ()։ Գրել է բանաստեղծություններ, զբաղվել է լրագրությամբ, հիմնել է Դամասկոսի կանանց գրական ակումբը։ 1910 թվականին հիմնել է գրական, կանանց համար նախատեսված Ալ-Արուս (թարգմանաբար՝ հարսնացու) լրագիրը, որը գոյատևել է տասնմեկ տարի։

Աջամիի բարեհաջող գրական գործունեությանը հակադրվել է անձնական դժբախտ կյանքը։ Ողջ կյանքում փափագել է սովորել արտասահմանում, բայց հոր մահվան և պատերազմի պատճառով չի կարողացել իրագործել իր երազանքը։ Տ․ Ջոզեֆը գրում է, որ Մարի Աջամիի հաջողությունները պետք է գնահատվեն այն հսկայական խոչընդոտների ֆոնին, նա միշտ պայքարել է իր ամսագիրը պահելու համար, չնայած որ հայրը համոզում էր թողնել այդ գործը։ Մարի Աջամին ամուսնացած չի եղել։

## Ծանոթագրություններ

Կատեգորիա:20-րդ դարի Օսմանյան կայսրության գրողներ
Կատեգորիա:20-րդ դարի կին գրողներ
Կատեգորիա:Արաբ բանաստեղծներ
Կատեգորիա:Արաբ գրողներ
Կատեգորիա:Արաբ լրագրողներ
Կատեգորիա:Արաբ ֆեմինիստներ
Կատեգորիա:Արաբական մշակույթ
Կատեգորիա:Բեյրութի ամերիկյան համալսարանի շրջանավարտներ
Կատեգորիա:Օսմանյան կայսրության գրողներ
Անուշ Մուրացյան

**Անուշ Մուրացյան** (), հայ իշխանուհի Մեծ Հայքում։

Իշխանուհի Ջայլամար Մուրացյանի դուստրը, Սահակ Արծրունու կինը, Աշոտ Արծրունու մայրը, Մուրացյանների նախարարական տոհմից։ Մեծ Հայքի Արտաշեսյան թագավորության հիմնադիր Արտաշես Ա-ի (մ.թ.ա. 189–մ.թ.ա. 160) ժամանակակիցն է։

## Ծանոթագրություններ

Կատեգորիա:Մուրացյաններ
Կատեգորիա:Արծրունիներ
Կատեգորիա:Հայ իշխանուհիներ
Սողոմոն Վարդանյան

**Սողոմոն Վահանի Վարդանյան** (), հայ ճարտարապետ, ճարտարապետության պատմաբան։ Ճարտարապետության թեկնածու։ Հայաստանի ճարտարապետների միության անդամ (1937):

## Կենսագրություն
Սողոմոն Վարդանյանը ծնվել է 1903 թվականին Էրզրումում։ 1936 թվականին ավարտել է Երևանի պոլիտեխնիկական ինստիտուտը։ 1937-1970 թվականներին աշխատել է Հայպետնախագիծ ինստիտուտում։

## Ստեղծագործություններ
Վարդանյանի նախագծերով (համահեղինակների հետ) կառուցվել են`
* Սակավահարկ բնակելի տներ Ալավերդիում, Աշտարակում, Ձորագէսում։ 
* Հացաբուլկեղենի բնակելի տուն Երևանում
* Օճառ գործարանի հրշեջ դեպոն Երևանում

Կազմել է Հայաստանում կառուցվելիք բաղնիքների տիպային նախագծեր, չափագրել ժողովրդական բնակելի տներ Աշտարակում, Վարդենիսում, Մարտունիում։

## Երկեր
Հրատարակել է «Հայկական ժողովրդական բնակելի տների ճարտարապետություն» գիրքը (1959)։

## Ծանոթագրություններ

Կատեգորիա:ՀՊՃՀ շրջանավարտներ
Կատեգորիա:Հայ ճարտարապետներ
Կատեգորիա:Հայաստանի ճարտարապետների միության անդամներ
Կանկան

**Կանկան** (, բառացի՝ «աղմուկ, գոռգոռոց»), ֆրանսիական էներգետիկ պար։ Երկար ժամանակ համարվում էր անվայել։

## Պատմություն
Ի հայտ է եկել Փարիզում 1820-30-ական թվականների աշխատավորական թաղամասերի հասարակական պարահանդեսների ժամանակ՝ որպես կադրիլի (որը տվել է այդ պարի վերջին կրակոտ շարժումները) և գալոպի (տվել է երկչափ ոտքը և արագ տեմպը) հետնորդ։ Տպավորիչ շպագատը և ոտքերի էներգետիկ պտույտները ի հայտ են եկել փարիզյան ակրոբատ և պարող Շառլ Մազուրյեի պարացանկից։

Երաժշտական չափը 2/4 է։ Տեմպը էներգետիկ է, աշխույժ։ Բնութագրական քայլերն են՝ դուրս նետվող ձեռքերը, ոտքերը, գլուխը, գլխով ներքև թռիչքներ։ Աստիճանաբար կանկանի տեմպը և շարժումները բարդացել են։ Կիսաշրջազգեստով շարժումները պարի մեջ ներառվել են 19-րդ դարի վերջին, երբ նորաձևության մեջ են մտել պահանջվող զուգագուլպաները և ներքնաշորերը։

Հայտնի պարուհիները, որոնց կերպարը պահպանվել է պոստիմպերսիոնիստական հաստատությունների մշտական հաճախորդ Տուլուզ Լոտրեկի նկարների շնորհիվ, կային Լա Գուլյուն և Ժաննա Ավրիլը, որոնք աչքի էին ընկնում «Մուլեն Ռուժում»։ Տղամարդիկ պարում էին կանանց հետ, հետո այդ սովորույթը կորավ։

Սկզբում Ֆրանսիայում կանկան պարում էին մենապարուհիները, իսկ Անգլիայում և ԱՄՆ-ում այն պարում էին շարքով կանգնած խմբով՝ կորդեբալետը։ 1920-ական թվականների Փարիզում ֆրանսիացի պարուսույց Պիեռ Սանդրինին «Մուլեն Ռուժում» միավորեց փարիզյան անհատական կանկանը բրիտանական խմբայինի հետ, ավելացրեց կանացի ճիչեր և ծիծաղ, ստեղծեց էտալոնային «կանկան ֆրենչ», և առանձին ներկայացնում էր իր *Bal Tabarin* գիշերային ակումբի բեմում 1928 թվականին։

## Երաժշտություն
thumb|right|Offenbach ''Can-can''

Կանկանի ամենահայտնի երաժշտությունը (` «դժոխքի քառարշավ») կոմպոզիտոր Ժակ Օֆենբախի «Օրփեոսը դժոխքում» օպերետից հատված. դրա բեմադրությամբ 1858 թվականին պարը հանդես եկավ մեծ բեմում։

Ինչպես նաև օգտագործվում է Ֆրանց Լեհարի «Ուրախ այրին» (1905 թվական)։

Ներառված է կաբարեի և օպերետի ռեպերտուարում։

1919 թվականին Լեոնիդ Մյասինը ներառեց պարը Ռոսինիի «Կախարդական նստարան» բալետի երաժշտության համար, իսկ 20 տարի անց՝ Օֆենբախի «Փարիզյան զվարճության» մեջ։


Պատկեր:Lautrec moulin rouge, la goulue (poster) 1891.jpg|Լա Գուլյու
Պատկեր:Jane Avril by Toulouse-Lautrec.jpeg|Ժաննա Ավրիլ
Պատկեր:Cancan en l'air.jpg|Պարուհին կատարում է *pied en l'air*


## Ծանոթագրություններ

## Գրականություն
* &ndash; a highly illustrated history of the dance, music, paintings, films, with contributions from dancers performing today
* &ndash; written by a dance historian, choreographer and ex-soloist at the Moulin Rouge

## Արտաքին հղումներ
* Legran Studio Composers, ''CAN CAN Classics Version'' Mp3· , 2007-6923838 Legran Studio Composers *"I Love Classics" Album*, Published with the permission of the owner of rights.

Կատեգորիա:Պարեր
Կատեգորիա:Փարիզի մշակույթ
Կատեգորիա:Ֆրանսերեն բառեր և արտահայտություններ
Սուրսոկ (թանգարան)

**Սուրսոկ թանգարան**, ինչպես նաև, պաշտոնապես կոչվում է Սուրսոկ Նիկոլի թանգարան, ժամանակակից արվեստի թանգարան Բեյրութում (Լիբանան)։ Տեղակայված է Բեյրութի Աշրաֆի շրջանի Ռու Սուրոկ փողոցում։ Այդ փողոցում տեղակայված են Բեյրութում 18-րդ դարում Սարսոկով և Բուստրոսով հայտնի ընտանիքների կողմից կառուցված մի շարք ամրոցներ։

## Պատմություն
Սուրսոկի թանգարանի շենքը լիբանանյան ճարտարապետության հիանալի օրինակ է, որը մեծապես կրել է իտալական, հատկապես, վենետիկյան և օսմանյան ճարտարապետությունների ազդեցությունը։ Բեյրութի ամենահաջողված և հարուստ ընտանիքներից մեկի անդամ Նիկոլա Սուրսոկը 19-րդ դարում կառուցել է թանգարանի այսօրվա շենքը որպես վիլլա։ Նիկոլա Սուրսոկը, ով մահացել է 1961 թվականին, իր վիլլան կտակել է Բեյրութ քաղաքին։ Նրա ցանկության համաձայն` վիլլան վերաձևափոխվել է թանգարանի։
250px|մինի|Սուրսոկի թանգարանի մարմարյա աստիճանները
Թանգարանը բացվել է 1961 թվականին, լիբանանյան ժամանակակից նկարիչների աշխատանքների ցուցահանդեսով` Բեյրութի մշակութային կյանքում նախադեպ ստեղծելով։ Դրանից հետո թանգարանում անց են կացվել ինչպես լիբանանյան, այնպես էլ` արտասահմանցի նկարիչների աշխատանքների հարյուրավոր ցուցադրություններ։ Ժամանակակից արվեստի գործերից բացի, թանգարանում պահվում են նաև ճապոնական փորագրություններ և իսլամական արվեստի աշխատանքներ։

## Թանգարանի ընդլայնում
Թանգարանի տարածքի ընդլայնումը ենթադրում էր չորս նոր ստորգետնյա հարկերի կառուցում` 12 մլրդ դոլար ընդհանուր արժողությամբ։ Ֆրանսիացի ճարտարապետ Ժան-Միշել Վիլմոտն ու լիբանանցի ճարտարապետ Ժակ Աբու Հալեդն ստեղծել են ընդլայնման նախագիծը։ Ընդլայնման այդ նախագիծը թույլ էր տալիս մեծացնել թանգարանի տարածքը 2.000-7.000 քմ, ներառյալ նոր ցուցասրահները, գրադարանները, գրախանութը և երաժշտական սենյակներ։

## Թանգարանի հավաքածու
Թանգարանի հավաքածուն ներառում է արվեստի 5.000 նմուշ, որոնց մեջ մտնում են նկարներ, քանդակներ, ճենապակի, ապակե աշխատանքներ, որոնք թվագրվում են 18-20-րդ դարեր։

## Ծանոթագրություններ

## Արտաքին հղումներ
Onefineart.com կայքում:

Կատեգորիա:1961 հիմնադրումներ Լիբանանում
Կատեգորիա:1961 հիմնադրված թանգարաններ
Կատեգորիա:Բեյրութ
Կատեգորիա:Ժամանակակից արվեստի թանգարաններ
Կատեգորիա:Լիբանանի թանգարաններ
Արմեն Սագինյան

**Արմեն Ա. Սագինյան** (), ԱՄՆ-ում բնակվող իրանահայ ճարտարագետ։

## Կենսագրություն
Արմեն Սագինյանը ծնվել է 1933 թվականին Թավրիզում։ Նրա ծննդից հետո ծնողները բաժանվել են, և Արմենը մնացել է մոր խնամքի ներքո, սակայն 1935 թվականին, երբ Արմենն ընդամենը երկու տարեկան էր, մայրը մահացել է և մինչև 13 տարեկան նա մնացել է տատիկի հոգածության ներքո։ Միջնակարգ դպրոցն ավարտել է Թավրիզում, այնուհետև՝ Թեհրանում։ 1955 թվականին գաղթել է ԱՄՆ, աշխատել որպես ֆերմեր, վարպետ, վարսավիր, ուսուցչի օգնական։ 1955-1958 թվականներին սովորել է Մերիվիլ քոլեջի մաթեմատիկայի բաժնում, 1958-1961 թվականներին՝ Թենեսիի համալսարանի մեխանիկայի ճարտարագիտության բաժնում, 1973 թվականին ավարտել է Կալիֆոռնիայի համալսարանը։ Տարիներ շարունակ աշխատել է օդ-տիեզերք և ատոմային ճարտարագիտության բնագավառներում՝ Boeing (1961-1963), General Dynamics, Rocketdyne (1963) և Garrett-Air Research (1965-1979) ընկերություններում, 1998 թվականից՝ New Horizons-ի գործադիր տնօրեն։

1975 թվականին վերադարձել է Իրան։ Սագինյանի ամենամեծ նախագիծը եղել է Իրանի 66 հազար գյուղերի համար նախատեսված ծրագիր-նախագիծը՝ «Բարգավաճման և վերանորոգման ծրագրի» շրջանակներում։ Տիրապետում է մի շարք լեզուների, զբաղվում է հետազոտական, թարգմանական ու խմբագրական աշխատանքներով, հեղինակել ու թարգմանել է գրքեր։

## Երկեր
* Mission For Mohammad And Islam: Book One Verses of Mecca Words of Allah as Revealed to Mohammad (Multilingual Edition), 2011.
* Two faces of Islam, 2002

## Ծանոթագրություններ

Կատեգորիա:Իրանահայ ճարտարագետներ
Հարություն Մեսրոբյան

**Հարություն Լևոնի Մեսրոբյան** (),  ՀՌՀ դասախոս։ Տեխնիկական գիտությունների թեկնածու։

2017 թվականի մայիսի 28-ին ներկայացրել է «Հայոց պատմության կոր. վերելքներ և անկումներ» հետազոտությունը, նվիրված Հայաստանի պատմության զարգացման օրինաչափություններին։

## Կենսագրություն
Ծնվել է 1959 թվականի նոյեմբերի 7-ին Երևանում, Հայկական ԽՍՀ։

### Կրթություն
Ավարտել է Անտոն Չեխովի անվան թիվ 55 դպրոցը։ 1976-1981 թվականներին սովորել և ավարտել է Հայաստանի ազգային պոլիտեխնիկական համալսարանը։

Տեխնիկական գիտությունների թեկնածու է։

### Աշխատանքային գործունեություն
Դասախոսում է Հայ-ռուսական (սլավոնական) համալսարանում։

## Ծանոթագրություններ

Կատեգորիա:Երևան քաղաքում ծնվածներ
Կատեգորիա:Երևանի Անտոն Չեխովի անվան թիվ 55 դպրոցի շրջանավարտներ
Կատեգորիա:ՀՊՃՀ շրջանավարտներ
Կատեգորիա:Հայ գիտնականներ
Կատեգորիա:Հայ-ռուսական (սլավոնական) համալսարանի դասախոսներ
Կատեգորիա:Տեխնիկական գիտությունների թեկնածուներ
Ասիայում ՅՈՒՆԵՍԿՕ-ի Համաշխարհային ժառանգության ցանկ

Այստեղ ներկայացված են Ասիայում ՅՈՒՆԵՍԿՕ-ի Համաշխարհային ժառանգության օբյեկտների ցանկը։

## Տես նաև
* Միավորված ազգերի Կրթության, գիտության և մշակույթի կազմակերպություն
* Համաշխարհային ժառանգություն
* Եվրոպայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
* Հյուսիսային Ամերիկայում Համաշխարհային ժառանգության օբյեկտների ցանկ
* Հարավային Ամերիկայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
* Աֆրիկայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
* Օվկիանիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ

## Ծանոթագրություններ

## Արտաքին հղումներ
* ՅՈՒՆԵՍԿՕ-ի համաշխարհային ժառանգության օբյեկտների ցանկ. ՅՈՒՆԵՍԿՕ-ի պաշտոնական կայք 
* ՅՈՒՆԵՍԿՕ-ի համաշխարհային ժառանգության օբյեկտների վիճակագրություն. ՅՈՒՆԵՍԿՕ-ի պաշտոնական կայք 

Կատեգորիա:Համաշխարհային ժառանգության ցանկեր
Կատեգորիա:Համաշխարհային ժառանգություն Ասիայում
Լարս Շտինդլ

**Լարս Շտինդլ** (, ), գերմանացի ֆուտբոլիստ։ Խաղում է հարձակվողի դիրքում։ Ներկայումս հանդես է գալիս գերմանական Բորուսիա Մյոնխենգլադբախի և Գերմանիայի ազգային հավաքականի կազմում։

## Ակումբային կարիերա
Պրոֆեսիոնալ ֆուտբոլիստի կարիերան Շտինդլը սկսել է Կարլսռուհեում։ Բունդեսլիգայում իր առաջնամուտը նշել է 2008 թվականի մարտի 15-ին՝ փոխարինման դուրս գալով Այնտրախտի դեմ խաղի 81-րդ րոպեին, սակայն խաղն ավարտվել է Կարսլռուհեի 1-0 հաշվով պարտությամբ։ Իր առաջին գոլը Բունդեսլիգայում խփել է 2008 թվականի նոյեմբերի 29-ին Հաննովերի դեմ խաղում։ 2010 թվականի փետրվարին Շտինդլը հայտարարեց, որ մտադիր է լքել Կարլսռուհեն։ Նույն թվականի մարտի 16-ին նրա տրանսֆերը Հաննովեր հաստատվեց։ Հանովերում նա անցկացրեց 5 մրցաշրջան՝ մասնակցելով 161 հանդիպման և դառնալով 26 գոլի հեղինակ։

2015 թվականի մարտի 15-ին հաստատվեց Շտինդլի տրանսֆերը Բորուսիա Մյոնխենգլադբախ։ Ակումբի կազմում իր առաջին հանդիպման՝ Գերմանիայի գավաթի Սանկտ Պաուլիի դեմ խաղի ժամանակ գերմանացին դուբլի հեղինակ դարձավ։

2016 թվականի օգոստոսի 1-ին Շտինդլը դարձավ Բորուսիայի նոր ավագը՝ նախկին ավագ Մարտին Շտրանցլի կարիերան ավարտելու և նախկին ավագի փոխարինող Գրանիտ Ջակայի՝ Արսենալ տեղափոխվելուց հետո։

2017 թվականի փետրվարի 23-ին Շտինդլը հետ-տրիկ ձևակերպեց Ֆիորենտինայի դարպասը 11 րոպեում, իսկ Բորուսիան կամային հաղթանակ տարավ 4-3 հաշվով՝ 2 խաղերի արդյունքում 0-3 հաշվով պարտվելու ժամանակ, և անցավ Եվրոպա Լիգայի 1/8 եզրափակիչ։

## Միջազգային կարիերա
Շտինդլը առաջին անգամ Գերմանիայի ազգային հավաքական հրավիրվեց 2017 թվականին՝ հունիսի 6-ի Դանիայի դեմ ընկերական խաղի, հունիսի 10-ի Սան Մարինոյի դեմ 2018 թվականի Աշխարհի առաջնության որակավորման խաղի և հունիսի 17-ից հուլիսի 2-ը կայացած Կոնֆեդերացիաների գավաթի համար։

Շտինդլը իր առաջին հանդիպումն անցկացրեց ազգային հավաքականի կազմում Դանիայի դեմ խաղի ժամանակ՝ անցկացնելով ամբողջ խաղը։

Հունիսի 19-ին Ավստրալիայի դեմ 2017 թվականի Կոնֆեդերացիաների գավաթի խաղում Շտինդլը գոլի հեղինակ դարձավ խաղի 5-րդ րոպեին, իսկ խաղն ավարտվեց 2-3 հաշվով։ Հունիսի 22-ի Չիլիի դեմ խաղում նա խփեց իր երկրորդ գնդակը առաջնությունում։

## Վիճակագրություն
### Ակումբային վիճակագրություն
*2017 թվականի մայիսի 21-ի դրությամբ*

### Միջազգային վիճակագրություն
*2017 թվականի հունիսի 22-ի դրությամբ*

### Միջազգային գոլեր
*2017 թվականի հունիսի 22-ի դրությամբ*

## Ծանոթագրություններ

## Արտաքին հղումներ
* Լարս Շտինդլի պաշտոնական Տվիտերի էջը
* Լարս Շտինդլը transfermarkt-ում
* Լարս Շտինդլը ESPNFC.com-ում
* Լարս Շտինդլը WhoScored.com կայքում

Կատեգորիա:Բորուսիա Մյոնխենգլադբախի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Կարլսռուհեի ֆուտբոլիստներ
Կատեգորիա:Հաննովեր 96-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Աշոտ Խուրենի Արծրունի

**Աշոտ Արծրունի** (ծննդյան և մահվան թվականներն անհայտ, 1-ին դար), Արծրունյաց իշխան, Խուրեն Արծրունու և Սանոտ Արծրունու որդին, Արծրունիների նախարարական տոհմից։ Աշոտ Արծրունին գնացել է Սիմ լեռ, այնտեղ բնակվելու համար։

## Աղբյուրներ
* «Հայոց անձնանունների բառարան», Հրաչյա Աճառյան, Հատոր 1, Ցուցակ 1, Էջ 180
* «Պատմություն Արծրունյաց Տան», Թովմա Արծրունի, 1985, Երևան, Ա. է

Կատեգորիա:Արծրունիներ
Կատեգորիա:Հայ իշխաններ
Աշոտ Սահակի Արծրունի

**Աշոտ Արծրունի** (ծննդյան և մահվան թվականներն անհայտ, մ.թ.ա. 2-րդ դար), Արծրունյաց իշխան, Սահակ Արծրունու և Մուրացյան իշխան Ջայլամարի դուստ Անուշ Մուրացյանի որդին, Արծրունիների նախարարական տոհմից։ Աշոտ Արծրունին Արտաշեսյանների թագավորության հիմնադիր Արտաշես Ա Բարեպաշտ արքայի (մ.թ.ա. 189–մ.թ.ա. 160) ժամանակակիցն է։ Աշոտ Արծրունին սպանվել է Հաշտենից կողմի ավազակներից։

## Աղբյուրներ
* «Հայոց անձնանունների բառարան», Հրաչյա Աճառյան, Հատոր 1, Ցուցակ 1, Էջ 147
* «Պատմություն Արծրունյաց Տան», Թովմա Արծրունի, 1985, Երևան, Ա. ը

Կատեգորիա:Արծրունիներ
Կատեգորիա:Հայ իշխաններ